Úradný vestník L 246 , 21/08/1982 S. 0007 - 0008

Španielske špeciálne vydanie: Kapitola 11 Zväzok 16 S. 0008

Portugalské špeciálne vydanie Kapitola 11 Zväzok 16 S. 0008



Nariadenie Komisie (EHS) č. 2303/82 z 18. augusta 1982, ktorým sa zavádza retrospektívny dohľad spoločenstva nad dovozmi určitých oceľových výrobkov prvej etapy spracovania KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 288/82 z 5. februára 1982 o spoločných pravidlách pre dovozy [1], najmä na jeho články 10 a 14, so zreteľom na nariadenie Rady (EHS) č. 1765/82 z 30. júna 1982 o spoločných pravidlách pre dovozy z krajín štátov zaoberajúcich sa obchodom [2], najmä na jeho článok 10, po konzultáciách oboch týchto nariadení vo výbore uvedenom v článku 5, keďže dovozy do spoločenstva niektorých tyčí a prútov spadajúcich do podpoložky 73.10 ex C Spoločného colného sadzobníka a pochádzajúcich z tretích krajín sa zvýšili zo 41950 ton v roku 1980 na 43800 ton v roku 1981; keďže dovozy do Belgicka, Francúzska, Spolkovej republiky Nemecko a Talianska dosiahli 21141 ton v prvých štyroch mesiacoch roku 1982; keďže v roku 1981 dovozy týchto výrobkov pochádzajúcich z tretích krajín dosiahli podiel 18,3 % na trhu v Spolkovej republike Nemecko, ktorý predstavuje najväčší trh pre podobné výrobky v spoločenstve; keďže dovozy do Belgicka, Francúzska, Spolkovej republiky Nemecko a Talianska určitých železných alebo oceľových drôtov, spadajúcich do podpoložky ex 73.14 Spoločného colného sadzobníka a pochádzajúcich z tretích krajín, sa zvýšili zo 64994 ton v roku 1981 na 26352 ton v prvých štyroch mesiacoch 1982; keďže sa podiel na trhu týmito dovozmi v Spolkovej republike Nemecko, ktorý je najväčším trhom podobných výrobkov v spoločenstve, zvýšil z 15,4 % v roku 1981 na 17,6 % v roku 1982; keďže počas rovnakého obdobia sa výroba podobných výrobkov vo Spolkovej republike Nemecko znížila z 253887 ton na 66415 ton; keďže dovozy do spoločenstva určitých rúr opatrených závitom alebo tých, ktoré možno závitom opatriť, spadajúcich do podpoložky 73.18 ex C Spoločného colného sadzobníka a pochádzajúcich z tretích krajín sa zvýšili zo 140771 ton v roku 1977 na 202136 ton v roku 1980; keďže sa dovozy do Belgicka, Francúzska, Spolkovej republiky Nemecko a Talianska zvýšili zo 111228 ton v roku 1981 na 59740 ton v prvých štyroch mesiacoch 1982; keďže sa podiel na trhu týmito dovozmi v Belgicku, Francúzsku, Spolkovej republike Nemecko a Holandsku zvýšil z 22,1 % v roku 1979 na 23,8 % v roku 1981; keďže počas rovnakého obdobia sa výroba podobných výrobkov v spoločenstve znížila z 1357860 ton na 1025496 ton; keďže dovozy do spoločenstva určitých rúr so štvorcovým alebo obdĺžnikovým prierezom, spadajúcich do podpoložky 73.18 ex C Spoločného colného sadzobníka a pochádzajúcich z tretích krajín sa zvýšili z 53612 ton v roku 1977 na 128646 ton v roku 1980; keďže počas rovnakého obdobia zostala spotreba podobných výrobkov v spoločenstve relatívne stabilná; keďže podiel na trhu týmito dovozmi z tretích krajín sa v Belgicku, Francúzsku, Spolkovej republike Nemecko a Holandsku zvýšil z 10 % v roku 1978 na 13,1 % v roku 1980; keďže sa výroba podobných výrobkov v spoločenstve znížila z 1644960 ton v roku 1979 na 1552704 ton v roku 1981; keďže dovozy do spoločenstva určitých klincov, pripináčikov, spiniek a podobných spínacích prostriedkov spadajúcich do podpoložky 73.31 ex B Spoločného colného sadzobníka a pochádzajúcich z tretích krajín sa zvýšili z 25383 ton v roku 1977 na 53555 ton v roku 1980; keďže sa podiel na trhu týmito dovozmi zvýšil v Spolkovej republike Nemecko zo 40,3 % v roku 1977 na 51,5 % v roku 1981, vo Francúzsku z 2,7 % v roku 1977 na 19,2 % v prvom štvrťroku 1982 a v Belgicku z 13,1 % v roku 1981 na 16,5 % v prvom štvrťroku 1982; keďže sa predaj podobných výrobkov výrobcami z týchto troch členských štátov na svojich domácich trhoch znížil z 84624 ton v roku 1977 na 68322 ton v roku 1981; keďže dovozy do spoločenstva určitých tyčí a prútov, uholníkov, profilov a tvarov spadajúcich do podpoložky 73.15 B V ex c) Spoločného colného sadzobníka a pochádzajúcich z tretích krajín sa zvýšili z 36374 ton v roku 1977 na 65014 ton v roku 1980; keďže sa podiel na trhu týmito dovozmi zvýšil v Spolkovej republike Nemecko z 18,3 % v roku 1980 na 20,2 % v roku 1981 a zostal relatívne stabilný pri hodnote približne 20 % vo Francúz sku; keďže sa výroba podobných výrobkov vo Francúzsku znížila z 92220 ton v roku 1980 na 67537 ton v roku 1981; keďže za týchto okolností dovozy uvedených výrobkov môžu zapríčiniť škodu výrobcom podobných výrobkov v spoločenstve a je v záujme spoločenstva zaviesť dohľad nad týmito dovozmi, PRIJALA TOTO NARIADENIE: Článok 1 Dovozy do spoločenstva týchto výrobkov týmto podliehajú retrospektívnemu dohľadu spoločenstva. Číslo položky SCS | Kódy NIMEXE | Opis | 73.10 C | 73.10-30 | Tyče a prúty (vrátane valcovaného drôtu) bez ďalšieho opracovania okrem tvarovania za studena alebo dokončovania za studena | 73.11 A ex III | 73.11-31 | Uholníky, profily a tvary bez ďalšieho opracovania okrem tvarovania za studena alebo dokončovania za studena z kotúčov pre opätovné zvinutie, univerzálne plechy, obručová oceľ, pásová oceľ, tenké plechy alebo tabule | ex 73.14 | 73.14-21, 41 | Železný alebo oceľový drôt, neizolovaný, s obsahom uhlíka nie väčším ako 0,25 % podľa váhy a s maximálnym priečnym rozmerom 0,80 mm alebo viac, bez povrchovej úpravy alebo pozinkovania (vrátane galvanizácie) | 73.18 ex C | 73.18-62, 64, 82 | Rúry opatrené závitom alebo, ktoré možno závitom opatriť (plynovodné rúry), zvárané a iné zvárané potrubia kruhového prierezu nie väčšieho ako 168,3 mm | 73.18 ex C | 73.18-86, 88 | Bezšvové alebo zvárané rúry štvorcového alebo obdĺžnikového prierezu | 73.31 ex B | 73.31-96 | Ostatné klince, pripináčiky, spinky a podobné spínacie prostriedky lisované z drôtu za studena | 73.15 B V ex c) | 73.73-53, 59 | Tyče a prúty (vrátane valcovaného drôtu), uholníky, profily a tvary bez ďalšieho opracovania okrem tvarovania za studena alebo dokončovania za studena, nekorodujúce alebo žiaruvzdorné a iné | Článok 2 Členské štáty každý mesiac oznamujú Komisii množstvá a objem dovozov (vypočítané na základe cien CIF) špecifikovaných podľa kódu NIMEXE a krajiny pôvodu najneskôr do desiateho dňa nasledujúceho mesiaca. Článok 3 Príloha II k nariadeniu (EHS) č. 288/82 sa týmto mení a dopĺňa vsunutím názvov SCS a kódov NIMEXE výrobkov uvedených v článku 1, po ktorých nasleduje odkaz (+) v stĺpci nazvanom "EUR". Článok 4 Toto nariadenie nadobúda účinnosť 1. septembra 1982. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. augusta 1982 Za Komisiu Étienne Davignon podpredseda [1] Ú. v. ES L 35, 9.2.1982, s. 1. [2] Ú. v. ES L 195, 5.7.1982, s. 1. --------------------------------------------------